《妾薄命》
元代·郭奎

凤求凰兮我所思，顾山鸡兮何与栖。兰为佩兮芙蓉姿，衷心怀兮谁可知。

良人没兮遭流离，流离极兮忘令仪。侧室阴兮春草萋，云不归兮魂欲迷。

忆初远兮父母，拜姑嫜兮容与。不谅兮今日，愤怨兮悽楚。

览尘镜兮私自伤，嗟薄命兮将谁诉。

作者简介：[公元？年至一三六四年]字子章，巢县人。生年不详，约卒于元惠宗至正二十四年。慷慨有志节。早从余阙学，颇称之。太祖为吴国公，来归，从事幕府。朱文正开大都督府于南昌，命奎参军事。文正得罪，奎亦坐诛。奎工诗，著有望云集五卷，《四库总目》传于世。